Krísan á bráðamóttöku Landspítala bitnar verst á hjúkrunarfræðingum, að sögn bráðalæknis. Hver og einn hjúkrunarfræðingur þurfi að vera á hlaupum og sinna mun fleiri sjúklingum en eðlilegt geti talist. Það sé ástæða þess að margir þeirra treysti sér ekki til að vera í fullu starfi.
það má ekki gleyma því sko að, og nú horfi ég bara og stendur mér bara næst samstarfsfólk mitt á bráðamóttökunni og þessi krísa sem hefur birst þar hún lendir langverst á hjúkrunarfræðingunum.
Segir Eggert Eyjólfsson, bráðalæknir á bráðamóttöku Landspítala. Hann telur að hver hjúkrunarfræðingur ætti að vera með þrjá, í mesta lagi fjóra sjúklinga í sinni umsjá á hverjum tíma.
Nú eru mínir kollegar þar með kannski átta og upp í tólf í sinni umsjá og þetta náttúrulega gengur ekki.
Mikið álag sé á hjúkrunarfræðingum sem þurfi að hlaupa á vöktunum og komi örþreyttir heim.
Búinn líkamlega, andlega bara það er allt farið. En þú átt líka sko eiginmann eða konu og börn og aðstandendur sem þú þarft að sinna og það verður bara ekkert eftir og það er þess vegna sem að svo margir hjúkrunarfræðingar treysta sér ekki til að vera í fullri vinnu og það er líka vandamál. Að við höfum ekki skapað þær aðstæður að fólk geti sinnt sinni vinnu og sinnt henni á mannsæmandi hátt.